Trinity Baptista Gyülekezet

A leggyönyörűbb menyasszony
2024-08-04 10:00 - 17:00 (Europe/Budapest)
Életet átformáló találkozás, amikor Jézus döntésre hív. Azonban mi történik akkor, amikor igent mondunk erre a hívásra? Vajon az az egyszeri alkalom határozza majd meg a további életünket? Avagy újra és újra megnyitjuk a kaput annak, aki uralmat tud venni minden nehézségünkön, bűneinken és szenvedésünkön, hogy az ereje láthatóvá váljon rajtunk? Kedves Vendégeink!
Vasárnap kezdődik a nyári gyülekezeti táborunk, így nem leszünk Debrecenben, istentiszteletet sem tartunk.
Augusztus 11-én, vasárnap 10 órától újra várunk titeket nagy szeretettel!

Ami igazán fontos
2024-08-11 10:00 - 12:30
Szeretnénk, ha az életünk jól működő, erőteljes, ugyanakkor kiegyensúlyozott és békés lenne. Meg kell tanulnunk Istentől arra fókuszálni, ami igazán fontos, másképp elfecséreljük az időnket, leamortizáljuk a kapcsolatainkat és tönkretesszük önmagunkat is. Várunk szeretettel vasárnap 10 órától.

Találkozni Jézussal
2024-08-18 10:00 - 12:30
Életet átformáló találkozás, amikor Jézus döntésre hív. Azonban mi történik akkor, amikor igent mondunk erre a hívásra? Vajon az az egyszeri alkalom határozza majd meg a további életünket? Avagy újra és újra megnyitjuk a kaput annak, aki uralmat tud venni minden nehézségünkön, bűneinken és szenvedésünkön, hogy az ereje láthatóvá váljon rajtunk? Várunk szeretettel vasárnap 10 órától.

Stabilitás és erő
2024-08-25 10:00 - 12:30
Új évad jön új lehetőségekkel, új kihívásokkal. Hogyan kerüld el, hogy újra elkövesd a régi hibákat? Hogyan maradj stabil a bizonytalan helyzetekben? Hogyan lépj olyan utakra, amikre eddig nem is gondoltál volna? Ezekre a kérdésekre keressük a válaszokat a világ egyik legrégibb könyvéből aktuális üzenettel. Várunk szeretettel vasárnap 10 órától.

Te hogy kezdenéd a világ legfontosabb történetét?
2024-09-01 10:00 - 12:30
Ha rád bíznák a világ legfontosabb üzenetét, hol kezdenéd? Ha tudnád, hogy ez az üzenet minden ember életét megváltoztatja, mire koncentrálnál, és mit hagynál ki? Ezekkel a kérdésekkel viaskodott János apostol is, amikor valahogy szavakba kellett öntenie: testet öltött az Isten. Várunk szeretettel vasárnap 10 órától.

Mi teszi Isten gyermekeit legyőzhetetlenné?
2024-09-08 10:00 - 12:30
Tudtad, hogy az álruhás tündér népmesei motívuma, aki csúf anyóka képében próba elé állítja az ifjú herceget, a Bibliában gyökerezik? Ha valaki nem ismeri fel a jelentéktelen külső mögött a végtelen hatalmat, mindent elveszíthet. Akárcsak, ha az ember nem ismeri fel Jézusban az Istent. Várunk szeretettel vasárnap 10 órától.

Mitől olyan vonzó Jézus?
2024-09-15 10:00 - 12:30
A tanítványai mindent otthagyva azonnal követték őt, és aki csak találkozik vele, a mai napig ugyanezt a vonzódást éli át. Jézus jelenlétében lenni jó. De miért olyan jó? Mitől olyan vonzó Jézus? Várunk szeretettel vasárnap 10 órától.

Amikor úgy érzed, belekerültél a Bibliába
2024-09-22 10:00 - 12:30
Ismered azt az érzést, amikor olyan, mintha bele kerültél volna a Bibliába? A szavak egyenesen neked szólnak, megragad Isten ereje, és tudod, hogy Isten személyesen rólad és hozzád beszél. Ha voltál már így, akkor Keresztelő János története is ismerős lesz. Várunk szeretettel vasárnap 10 órától.

Kevesebb ego, több Jézus, nagyobb öröm
2024-09-29 10:00 - 12:30
Amikor megérted, kicsoda Jézus, már nem te számítasz, hanem ő. És ráadásul ez nem is zavar, hanem örömmel tölt el. Ez a valódi kiteljesedés. Várunk szeretettel vasárnap 10 órától.

Voltál már Jézus nappalijában?
2024-10-06 10:00 - 12:30
Jézus zavarba ejtően megközelíthető. Beülhetsz a nappalijába, és beszélgetés közben csak úgy repül az idő. Várunk szeretettel vasárnap 10 órától.

Ha hiszel benne, te is megtapasztalod!
2024-10-13 10:00 - 12:30
Egy menyegzői történet a Bibliából, ami nem a menyasszonyról és a vőlegényről szól, hanem egy meghívott vendégről, aki a történet főszereplőjévé válik, mégis a háttérben marad. Neked egy meghívott vendég, vagy a történet főszereplője? Várunk szeretettel vasárnap 10 órától.

Szeretnél nagy dolgokat látni?
2024-10-20 10:00 - 12:30
Az Istennel való nagy megtapasztalásokhoz mindig a teljes megsemmisülés vezet. Amikor felismered, hogy Ő mindent tud, és hagyod, hogy a saját gondolataid helyett megajándékozzon az ő látásmódjával. Várunk szeretettel vasárnap 10 órától.

Önfeledt felkentség
2024-10-27 10:00 - 12:30
Két személy: az egyik nem a saját feladatát végzi, félelemből, a másik merészen, de megfontoltan harcol a helyén. Jézus hogyan közelíti meg őket? Jézus hogyan áll hozzánk hasonló élethelyzetben?

Az őszinteség jutalma
2024-11-03 10:00 - 12:30
Hajalmosak vagyunk azt gondolni, hogy a kétségeink, a húsbavágó kérdéseink megrémítik Istent, holott épp ellenkezőleg! Istent az őszinte kérdések hozzák lázba, és ezek a kérdések vezetnek újabb, mélyebb kijelentésekhez. Várunk szeretettel vasárnap 10 órától.

A templom tisztasága
2024-11-10 10:00 - 12:30
A szent és a profán elegyítése még Jézust is szent haragra gerjeszti és megpróbálja minden áron a kettőt szétválasztani. Hogyan tette ezt szolgálata idején a jeruzsálemi templomban és hogyan teszi ezt ma a mi templomunkban? Vasárnap 10 órától erre is választ kaphatsz a Trinityben. Szeretettel várunk!

Addig jár a korsó a kútra...
2024-11-17 10:00 - 12:30
Addig jár a korsó a kútra… amíg nem találkozik Jézussal. Ott pedig minden, ami eltörött helyreáll. Minden, ami célt tévesztett új célt talál. Várunk szeretettel vasárnap 10 órától.

Máshogy
2024-11-24 10:00 - 12:30
Vannak elképzeléseink, hogy Jézusnak hogyan kellene megoldania egy-egy helyzetet az életünkben. Amikor nem úgy történik, ahogy mi elképzeltük, frusztráltakká válunk, pedig Ő mindig megoldja, csak máshogy. Mi pedig csak csodálkozunk. Várunk szeretettel vasárnap 10 órától.

Simeon adventje
2024-12-01 10:00 - 12:30
A Szentlélektől vezetve, Isten szavától átitatva várni egy életen át. Ilyen volt Simeon adventje. Várunk szeretettel vasárnap 10 órától.

Gonosz idők és az alkalmas idő
2024-12-08 10:00 - 12:30
Adventben különösen is fontossá válik számunkra az idő. Nem csak azért, mert decemberben még elfoglaltabbak vagyunk, és még szűkösebbnek érezzük az időt – hanem azért is, mert év vége felé tartunk. Azért is talán, mert Advent üzenete feltárja számunkra a múlt, a jelen és a jövő összefüggéseit. Nézzük meg együtt, hogy milyen értelemben “gonoszak az idők”, és hogy milyen értelemben találhatunk rá az “alkalmas időre”! Várunk szeretettel vasárnap 10 órától.

Adventi kötetlen istentisztelet kolbászsütéssel
2024-12-15 10:00 - 12:30
Várunk téged is kötetlen adventi istentiszteletünkre, ahol a kolbászsütés illatai és a forralt bor hangulata mellett arról beszélgetünk majd, hogy mit tanít a Biblia a kétségek közötti várakozásról. Várunk szeretettel vasárnap 10 órától.

Békés karácsony?
2024-12-22 10:00 - 12:30
Ízek, illatok, fények, család, béke, nyugalom. Ez számunkra a karácsony. Józsefnek és Máriának azonban közel sem így nézett ki. Várunk szeretettel vasárnap 10 órától.

Káoszos karácsony
2024-12-25 10:00 - 12:30
Háborúk, belpolitikai harcok, korrupció, gyilkosságok. Ilyen körülmények között érkezett meg a földre a Messiás védtelenül, de hatalmas erővel, hogy meghívjon egy olyan világba, ahol rend, biztonság, béke és boldogság honol. Várunk szeretettel szerdán 10 órától.

Ha késik is, várd
2024-12-29 10:00 - 12:30
Isten időzítése nagy titok. Minek mikor jön el az ideje, és miért nem akkor, amikor mi szeretnénk. Itt az év végén értékelve, tervezgetve Isten időzítéséről beszélgetünk majd. Várunk szeretettel holnap 10 órától személyesen vagy online.

Bízd újra életed Krisztusra!
2025-01-05 10:00 - 12:30
Mit teszel, ha csodát tapasztalsz? A meddő próbálkozások után érkező megoldás a bizalmunkat is megújítja, sőt új alapra helyezheti. Várunk szeretettel újévindító istentiszteletünkön! Várunk szeretettel vasárnap 10 órától.

Honnan jön a megoldás?
2025-01-19 10:00 - 12:30
A feladat kivitelezhetetlen. A gyógyulás lehetetlen. Mit kezdesz a kilátástalan helyzetekkel? Ne legyen kétséged, Istennél van megoldás! Várunk szeretettel vasárnap 10 órától.

Jézus és az ember, aki jobban tudta, mit kellene Jézusnak tennie
2025-01-26 10:00 - 12:30
Egy vérből valók voltak. Testközelből látták. Azt gondolták, pontosan tudják, mit kellene tennie. Mégsem ismerték őt. Ezek voltak Jézus testvérei. Várunk szeretettel vasárnap 10 órától.

Együtt, küldetésben
2025-02-02 10:00 - 12:30
Várunk szeretettel vasárnap 10 órától.

Isten névjegye a házasság
2025-02-16 10:00 - 12:30
Ha jól működik, a teljes elfogadás, a kiteljesedés, az intimitás, az önátadás helye. Ez a házasság. De mi történik, ha nem működik jól? A házasság Isten névjegye, és teljes körű garanciát vállal érte, ha rá figyelünk. Várunk szeretettel vasárnap 10 órától.

Jézus és az ember, aki félrelépett
2025-02-23 10:00 - 12:30
Egyik pillanatban még forró ölelésben, a másikban már a jéghideg padlón. Egyik pillanatban még azt hitte, minden az övé, a másikban majdnem mindent elveszített. Mit üzen Jézus annak, aki félrelépett? Várunk szeretettel vasárnap 10 órától.

Jézus és az ember, aki nem tudta, miért szenved
2025-03-02 10:00 - 12:30
Sosem látta a világot, és sosem értette, miért kell szenvednie. Jézus pedig eljön, és minden a helyére kerül. Várunk szeretettel vasárnap 10 órától.
